ಬೆಂಗಳೂರಿನಲ್ಲಿ 437 ಸೇರಿ ರಾಜ್ಯದಲ್ಲಿ 784 ಕೊರೋನಾ ಸೋಂಕು 6 ಮಂದಿ ಸಾವು ಬೆಂಗಳೂರು: ರಾಜ್ಯದಲ್ಲಿ ಕೊರೋನಾ ಸಂಖ್ಯೆ ಇಳಿಕೆಯಾಗುತ್ತಿದ್ದು, ಬೆಂಗಳೂರಿನಲ್ಲಿ 437 ಸೇರಿ ರಾಜ್ಯದಲ್ಲಿ 784 ಹೊಸ ಪ್ರಕರಣಗಳು ವರದಿಯಾಗಿದ್ದು 6 ಮಂದಿ ಸಾವನ್ನಪ್ಪಿದ್ದಾರೆ. ಆರೋಗ್ಯ ಇಲಾಖೆ ಬಿಡುಗಡೆ ಮಾಡಿರುವ ಅಂಕಿಂಶಗಳ ಪ್ರಕಾರ ಕಳೆದ 24 ಗಂಟೆಗಳಲ್ಲಿ 1283 ಮಂದಿ ಕೋವಿಡ್19 ನಿಂದ ಚೇತರಿಕೆ ಕಂಡು ಆಸ್ಪತ್ರೆಯಿಂದ ಡಿಸ್ಚಾರ್ಜ್ ಆಗಿದ್ದಾರೆ. ರಾಜ್ಯದಲ್ಲಿ ಈ ವರೆಗೂ 9177 ಸಕ್ರಿಯ ಕೋವಿಡ್19 ಪ್ರಕರಣಗಳಿದ್ದರೆ, ಒಟ್ಟು 12124 ಮಂದಿ ಕೋವಿಡ್19 ಕಾರಣದಿಂದಾಗಿ ಸಾವನ್ನಪ್ಪಿದ್ದಾರೆ. ರಾಜ್ಯಾದ್ಯಂತ ಈ ವರೆಗೂ ಒಟ್ಟಾರೆ 924137 ಪ್ರಕರಣಗಳು ವರದಿಯಾಗಿದ್ದರೆ, ಒಟ್ಟಾರೆ 902817ಮಂದಿ ಆಸ್ಪತ್ರೆಯಿಂದ ಬಿಡುಗಡೆಯಾಗಿದ್ದಾರೆ. ಕೋವಿಡ್19 ಗೆ ಚಿಕಿತ್ಸೆ ಪಡೆಯುತ್ತಿರುವವರ ಪೈಕಿ 210 ಮಂದಿ ಐಸಿಯು ನಲ್ಲಿದ್ದಾರೆ, ಕಳೆದ 7 ದಿನಗಳಲ್ಲಿ 22188 ಮಂದಿ ಹೋಂ ಕ್ವಾರೆಂಟೈನ್ ನಲ್ಲಿದ್ದಾರೆ ಎಂದು ಅರೋಗ್ಯ ಇಲಾಖೆ ಪ್ರಕಟಣೆಯ ಮೂಲಕ ತಿಳಿದುಬಂದಿದೆ.